Í dag eru liðin 15 ár, síðani Føroyska barnahjálpin varð stovnað. Á júst hesum degi eru vit so glað um at kunna fortelja, at eitt av børnunum, sum vit lærdu at kenna á okkara fyrstu ferð til Liberia, nú hevur fingið tað, sum tey har kalla Capping Pass. Cyrus saman við leiðaranum hjá Føroysku barnahjálpini í Liberia, Florence K. Goannu. Føroyska barnahjálpin hevur stuðlað børnum í Liberia síðani í 2008. Í løtuni fáa 180 børn har stuðul til skúlagongd frá føroyskum stuðulsforeldrum. Fremst frá v. Florence, sum situr fremst, er leiðari fyri Føroysku barnahjálpina í Liberia. Hon er byrjað at lesa til sosialráðgeva. Florence, Caroline aftast t. h (varðaleiðari) og Elajah aftast t. v. (lærari) hava samband við øll børnini, sum fáa stuðul úr Føroyum. Tey syrgja m. a. fyri, at vit fáa jólakort, myndir og karakterbøkur frá stuðulsbørnunum.